Teori manajemen teror

Teori manajemen teror (TMT) adolah teori psikologi sosial jo evolusioner nan awalnyo diusulan dek Jeff Greenberg, Sheldon Solomon jo Tom PyszczynskiGreenberg, J.; Pyszczynski, T.; Solomon, S. (1986). "The causes and consequences of a need for self-esteem: A terror management theory". Dalam R. F. Baumeister. Public Self and Private Self. New York: Springer-Verlag. hlm. 189–212. jo dikodean dalam bukunyo bajudul The Worm at the Core: On the Role of Death in Life (2015). Teori iko mangusulan bahwasanyo konflik psikologis dasar muncua dari mampunyoi naluri palastarian diri sambil manyadari bahwa kamatian indak dapek dihindari jo sampai bateh tatantu indak dapek diprediksi. Konflik iko manghasilan teror, nan dikalola malalui kombinasi eskapisme jo keyakinan budaya nan batindak untuak malawan realitas biologis dengan bantuak makna jo nilai nan labiah signifikan jo tahan lamo—pado dasarnyo malawan katidakpantiangan pribadi nan diwakili dek kamatin dengan signifikansi nan diagiah dek budaya simbolik.Solomon, S.; Greenberg, J.; Pyszczynski, T. (1991). "A terror management theory of social behavior: The psychological functions of self-esteem and cultural worldviews". Advances in Experimental Social Psychology. 24 (93): 159.

 Pangalolaan kacamehan akan kamatian 
Contoh paliang jaleh dari nilai-nilai budaya nan mangurangi kacamehan kamatian adolah nilai-nilai nan mangklaim manawaran keabadian literal (misalnyo, kapacayoan pado kahidupan sasudah kamatian malalui agamo).Jonas, E.; Fischer, P. (2006). "Terror management and religion: evidence that intrinsic religiousness mitigates worldview defense following mortality salience". Journal of Personality and Social Psychology. 91 (3): 553–567. doi:10.1037/0022-3514.91.3.553. PMID 16938037. S2CID 45201747. Namun, TMT juo bapandapek bahwa nilai-nilai budaya lainnyo—tamasuak nan tampaknyo indak takaik jo kamatian manawaran kaabadian simbolik. Misalnyo, nilai-nilai identitas nasional, katurunan, perspektif budaya tentang seks, jo superioritas manusia ateh hewan alah dikaikan jo mananangan kekhawatiran kamatian. Dalam banyak kasus, nilai-nilai iko dianggap manawaran kaabadian simbolik, malalui;

 Maagiah raso bahwa sasaurang adolah bagian dari sasuatu nan labiah gadang nan pado akhirnyo akan mangatasi individu (misalnyo negara, garih katurunan, spesies), atau
 Mambuek identitas simbolik sasaurang labiah unggul daripado sifaik biologis (yaitu sasaurang adolah kapribadian, nan mambuek sasaurang labiah dari sakadar gumpalan sel).

Karano nilai-nilai budaya mampangaruhi apo nan bararti, nilai-nilai tasabuik marupokan dasar bagi harga diri. TMT manggambaran harga diri sabagai ukuran pribadi jo subjektif tentang sabarapo elok individu manjalani nilai-nilai budaya inyo.

 Akar pemikiran jo pangaruah Ernest Becker 
Teori manajemen teror dikambangkan dek psikolog sosial Greenberg, Solomon, dan Pyszczynski. Namun, gagasan TMT barasa dari karya nonfiksi pamanang panghargaan Pulitzer tahun 1973 karya antropolog Ernest Becker The Denial of Death yang juo alah ditajamahan kadalam Bahaso Indonesia dengan judul Penyangkalan Terhadap Kematian bapandapaik bahwa sabagian gadang tindakan manusia dilakuan untuak mangabaikan atau manghindari kapastian kamatian.

Kangerian akan kahancuran total manciptakan kacamehan nan baitu mandalam, maskipun acok kali basifaik bawah sadar sahinggo manusia mahabisan hiduiknyo untuak mancubo mamahaminyo. Dalam skala gadang, masyarkat mambangun simbol sarupo hukum, makna, agamo, budaya, jo sistem kepercayaan untuak manjalehan signifikansi kahidupan, mandefinisian karakteristik tatantu nan luar biaso, maagiah panghargaan kapado inyo nan dianggap mancaminan atribut tatantu, sarato mahukum atau manyingkiran inyo-inyo nan indak sasuai jo pandangan dunia budaya. Kataatan tahadok simbol iko mambantu maredakan takanan nan takaik jo kanyataan akan kamatiaan. Pado tingkek individu, harago diri bafungsi sabagai panyangga tahadok kacamehan takaik jo kamatian.

Bibliografi
Becker, Ernest diterjemahkan ke Bahasa Indonesia (2004). "The Denial of Death Penyangkalan Terhadap Kematian", Kepustakaan Populer Gramedia (KPG). {{ISBN|978-623-134-195-2
 Becker, Ernest (1973). The Denial of Death, The Free Press. 
 Pyszczynski, Thomas; Solomon, Sheldon; Greenberg, Jeff (2003). In the Wake of 9/11: The Psychology of Terror, American Psychological Association. 
 Solomon, Sheldon, Greenberg, J. & Pyszczynski, T. (1991) "A terror management theory of social behavior: The psychological functions of esteem and cultural worldviews", in M. P. Zanna (Ed.) Advances in Experimental Social Psychology, Volume 24, Academic Press, pp. 93–159. 

 Rujuakan 

Bacoan lanjuik

















Membahas TMT secara panjang lebar


TMT dan harga diri


Kategori:Perubahan sikap
Kategori:Kognisi
Kategori:Kematian
Kategori:Terapi eksistensial
Kategori:Teori psikologi